
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte 

şi problemele minorităţilor naţionale

Către

Biroul Permanent al Camerei Deputaţilor

În conformitate cu dispoziţiile art.91 din Regulamentul Camerei Deputaţilor, vă înaintăm, alăturat, raportul asupra proiectului Lege pentru formularea unei declaraţii privind recunoaşterea de către România a competenţei Comitetului pentru Eliminarea Discriminării Rasiale, în conformitate cu art.14 din Convenţia Internaţională pentru Eliminarea tuturor Formelor de Discriminare Rasială, adoptată de Adunarea Generală a Organizaţiei Naţiunilor Unite, la New York, la 21 decembrie 1965, trimis Comisiei pentru drepturile omului, culte şi problemele minorităţilor naţionale , spre dezbatere în fond, cu adresa nr.393 din 3 septembrie 2002, înregistrat cu nr.503/03.09.2002.

Prin obiectul de reglementare, proiectul de lege face parte din categoria legilor ordinare.

PREŞEDINTE

Nicolae Păun

PARLAMENTUL ROMÂNIEI                                                                                                                                 25/503/20.03.2002

CAMERA DEPUTAŢILOR                                                                                                                                      PL.nr.393/03.09.2002

Comisia pentru drepturile omului, 

culte şi problemele minorităţilor naţionale
RAPORT

asupra proiectului Lege pentru formularea unei declaraţii privind recunoaşterea de către România a competenţei Comitetului pentru Eliminarea Discriminării Rasiale, în conformitate cu art.14 din Convenţia Internaţională pentru Eliminarea tuturor Formelor de Discriminare Rasială, adoptată de Adunarea Generală a Organizaţiei Naţiunilor Unite, la New York, la 21 decembrie 1965

Cu adresa nr.393 din 3 septembrie 2002, în conformitate cu prevederile art.89 din Regulamentul Camerei Deputaţilor, Biroul permanent a trimis, Comisiei pentru drepturile omului, culte şi problemele minorităţilor naţionale, proiectul de Lege pentru formularea unei declaraţii privind recunoaşterea de către România a competenţei Comitetului pentru Eliminarea Discriminării Rasiale, în conformitate cu art.14 din Convenţia Internaţională pentru Eliminarea tuturor Formelor de Discriminare Rasială, adoptată de Adunarea Generală a Organizaţiei Naţiunilor Unite, la New York, la 21 decembrie 1965, spre dezbatere în fond.

La data întocmirii raportului, comisia a avut în vedere avizele favorabile primite de la:

· Consiliul Legislativ                                      - nr.882/05.07.2002

· Comisia pentru politică externă                   - nr.33/393/18.09.2002

· Comisia juridică, de disciplină şi imunităţi  - nr. 393/17.09.2002

Proiectul de lege are ca obiect de reglementare, formularea de către România a unei declaraţii, în conformitate cu art.14  alin 1  din Convenţia internaţională pentru eliminarea tuturor formelor de discriminare rasială adoptată de Adunarea generală a Organizaţiei Naţiunilor Unite la 21 decembrie 1965, la care România a aderat prin decretul nr.345/1970.

Adoptarea prezentului proiect de lege este absolut necesară, în opinia membrilor comisiei, având în vedere progresele importante înregistrate de ţara noastră, după 1989, în respectarea şi promovarea drepturilor omului, în general şi al combaterii discriminării, în special.

Prin obiectul de reglementare, proiectul de lege face parte din categoria legilor ordinare.

La şedinţa Comisiei din 18 septembrie 2002 a participat dl Octavian Stamatescu, director general adjunct în Ministerul Afacerilor Externe.

La lucrările comisiei au fost prezenţi 14 deputaţi, din totalul de 17 membri ai comisiei.

Raportul a fost adoptat cu unanimitate de voturi.

În urma examinării proiectului de lege, membrii comisiei au constatat că textul proiectului conţine numeroase erori de redactare şi au hotărât ca acesta să fie supus spre dezbatere şi aprobare plenului Camerei Deputaţilor în următoarea redactare:

Nr.

crt.
Textul iniţial
Text propus de  comisie
Motivare

0.
1.
2.
3.

    1.
“ LEGE
pentru formularea unei declaraţii privind recunoaşterea de către România a competenţei Comitetului pentru Eliminarea Discriminării Rasiale, în conformitate cu art.14 din Convenţia Internaţională pentru Eliminarea tuturor Formelor de Discriminare Rasială, adoptată de Adunarea Generală a Organizaţiei Naţiunilor Unite, la New York, la 21 decembrie 1965

Parlamentul României adoptă prezenta lege:

Articol unic. – (1) România declară în conformitate cu art.14 alin 1 din Convenţia Internaţională pentru Eliminarea tututror Formelor de Discriminare Rasială că recunoaşte competenţa Comitetului pentru Eliminarea Discriminării Rasiale de a primi şi examina plângeri (comunicări) provenind de la persoane care se află în jurisdicţia statului român şi care susţin că sunt victime ale încălcării de către România a vreunuia dintre drepturile prevăzute în Convenţia Internaţională pentru Eliminarea tuturor Formelor de Discriminare Rasială, adoptată de Adunarea Generală a Organizaţiei Naţiunilor Unite, la New York, la 21 decembrie 1965, la care România a aderat prin Decretul nr.345/1970.

(2) Fără a prejudicia asupra prevederilor art.14 alin 1 şi 2 din Convenţia Internaţională pentru Eliminarea tuturor Formelor de Discriminare Rasială, România consideră că aceste prevederi nu atribuie Comitetului pentru Eliminarea Discriminării Rasiale competenţa de a examina plângeri ale unor persoane care invocă existenţa şi încălcarea unor drepturi colective.

(3) Organismul competent să primească şi să examineze plângeri pe plan intern în România, în conformitate cu art.14 alin 2 din Convenţia Internaţională pentru Eliminarea tuturor Formelor de Discriminare Rasială, este Consiliul Naţional pentru Combaterea Discriminării, înfiinţat prin Hotărârea Guvernului nr.1194/2001.”


Membrii comisiei au propus redactarea textului proiectului de lege în următoarea formă: 

“ LEGE
pentru formularea unei declaraţii privind recunoaşterea de către România a competenţei Comitetului pentru Eliminarea Discriminării Rasiale, în conformitate cu art.14 din Convenţia internaţională privind eliminarea tuturor formelor de discriminare rasială, adoptată de Adunarea generală a Organizaţiei Naţiunilor Unite, la New York la 21 decembrie 1965

Parlamentul României adoptă prezenta lege:

Articol unic. – (1) România declară în conformitate cu articolul 14 paragraful 1 din Convenţia internaţională privind eliminarea tuturor formelor de discriminare rasială că recunoaşte competenţa Comitetului pentru Eliminarea Discriminării Rasiale de a primi şi examina plângeri (comunicări) provenind de la persoane care se află în jurisdicţia statului român şi care susţin că sunt victime ale încălcării de către România a vreunuia dintre drepturile prevăzute în Convenţia internaţională privind eliminarea tuturor formelor de discriminare rasială, adoptată de Adunarea generală a Organizaţiei Naţiunilor Unite, la New York la 21 decembrie 1965, la care România a aderat prin Decretul nr.345/1970.

(2) Fără a aduce atingere reglementărilor articolului 14 paragrafele 1 şi 2 din Convenţia internaţională privind eliminarea tuturor formelor de discriminare rasială, România consideră că aceste prevederi nu atribuie Comitetului pentru Eliminarea Discriminării Rasiale competenţa de a examina plângeri (comunicări) ale unor persoane care invocă existenţa şi încălcarea unor drepturi colective.

(3) Organismul competent să primească şi să examineze plângeri (comunicări) pe plan intern în România, în conformitate cu articolul 14 paragraful 2 din Convenţia internaţională privind eliminarea tuturor formelor de discriminare rasială, este Consiliul Naţional pentru Combaterea Discriminării, înfiinţat prin Hotărârea Guvernului nr.1194/2001.”

         Adoptat cu unanimitate de voturi.
Pentru corelare cu textul documentului internaţional la care face referire şi pentru corectarea erorilor de redactare.

Amendamente respinse

În cursul dezbaterii, Comisia a respins următorul amendament:

Nr.

crt.
Articolul 

(textul iniţial)
Amendamentul propus

(autorul)


Motivare

0.
1.
2.
3.

     1.
     “(2) Fără a prejudicia asupra prevederilor art.14 alin 1 şi 2 din Convenţia Internaţională pentru Eliminarea tuturor Formelor de Discriminare Rasială, România consideră că aceste prevederi nu atribuie Comitetului pentru Eliminarea Discriminării Rasiale competenţa de a examina plângeri ale unor persoane care invocă existenţa şi încălcarea unor drepturi colective.”


Dl deputat Tokay Gheorghe propune eliminarea alineatului 2.

Amendamentul a fost respins cu 3 voturi pentru, 8 voturi împotrivă şi 1 abţinere. 
Pentru egalitate de tratament între o persoană şi un grup.

                         PREŞEDINTE                                                                                    SECRETAR

                           Nicolae Păun                                                                                       Florea Buga

Întocmit: Cons.Onesia Babeş   

